text: Врабчови чревца, действие и приложение на билката | Bilki.bg
  Врабчови чревца, действие и приложение на билката
  Stellaria media L. — Врабчови чревца
  Aнглийски — Chockweed, Pуски — Звездчатка, мокрица, Френски — Mouron des oiseaux, morgeline, Hемски — Vogelmier, Huhnerdarm
  Лечебни свойства на врабчови чревца
  Противовъзпалително. Врабчовите чревца се използват за лечени ена ревматизъм, за промивка на рани и за отслабване.Врабчовите чревца се приемат вътрешно и външно при ревматизъм, подагра и артритни болести, за лечение на външни рани, циреи, отоци, изгаряния се прилага прясно счукани врабчови чревца. Билката се използва и в козметиката - за подобряване еластичността на кожата.
  В народната медицина врабчовите чревца се прилагат като запарка за лечение на артрити, подагра, както и при катарални възпаления на дихателните и пикочните пътища .
  Описание на врабчови чревца
  Едногодишно (до двугодишно) тревисто растение. Стеблото 10—40 см дълго, полегнало или приповдигащо се, силно разклонено. Листата срещуположни по 2 във възлите, долните на дръжки, яйцевидни остри, горните яйцевидни или елиптични, почти приседнали. Цветовете на дръжки в пазвите на горните листа. Венчелистчетата 5, бели, дълбоко (до основата) двуделни. Плодът на врабчовите чревца е многосеменна удължено яйцевидна кутийка, разпукваща се в горната половина на 6 дяла. Семената са грапави. Цъфти почти през цялата година.
  Разпространение на врабчови чревца
  Расте из влажни тревисти места, храсталаци, край пътища и селища, плевел в нивите. Разпространено из цялата страна докъм 1500 м надморска височина. Среща се в цяла Европа.
  Билка врабчови чревца
  Използват се лечебните свойства на събраната в началото или по време на цъфтеж и изсушена при температура, не по-висока от 40°С, надземна част (Herba Stellariae mediae) на врабчовите чревца.
  Химични свойства на врабчови чревца
  Съставът на врабчовите чревца е все още недостатъчно проучен. Доказани са сапонини, витамините С, Е, каротин и др.
  Нежелани реакции на врабчови чревца
  Противопоказани при бременни жени и деца, хипотензивни жени, както и лица, склонни към алергични реакции.
  Съчетание с други билки на врабчови чревца
  При хипертония с корен от глухарче, семена от копър.
  Ягода горска, действие и приложение на билката
  Fragaria vesca complex Aнглийски — Wild strawberry, Pуски — Земляника лесная, Френски — Fraisier des bois, Немски — Wald Erdbeere Сем. Rosaceae — Розоцветни Описание на билка ягода горска Многогодишно тревисто растение с хоризонтално или косо коренище, покрито...
  Инфектирани синуси и лечение с билки
  Извадка от книгата на Маги Тисеран - "Ароматерапия" Инфектиране на синуси Синусите са важна част за резонанса на гласа ви. Когато се инфектират, както става при обикновената хрема, гласът звучи глухо и казваме, че ни е запушен носът. Обикновено когато настинката се изчисти, кухините на синусите...
  Какво представлява предменструалният синдром Група симптоми, както физически, така и емоционални,които обикновено се проявяват у жените седмица или две преди началото на менструалния цикъл. Най-често срещаните признаци са раздразнителност, напрегнатост,депресия, умора, жажда, задържане на...
  Лечение на ангина - практически съвети, аромотерапия, билки
  Какво представлява ангината Ангината или острия тонзилит е възпаление на сливиците, разположени в носоглътката. Заболяването доставя много дискомфорт. Ангина причини В повечето случаи болестта ангина се причинява от стрептококи, стафилококи или пневмококова болест, които предимно попадат в...